 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ኣብ መዓልቲ መርዕኡ እንዳ ጓል ጠፊኡኒ ዝበለ መርዓዊ 28 ለካቲት 2020 ምንጪ ስእሊ, Eric LafforgueArt in All of Us ኣብ ክልል ደቡብ ዞባ ከፋ ከተማ ቦንጋ ኣብ መዓልቲ መርዕኡ ገዛ እንዳ መርዓተይ ጠፊኡኒ ብምባል እኽለ ማይ ኣብ ዝፈሰሰሉ ዳስ ዘይተረኸበ መርዓዊ ማእሰርቱ ወዲኡ ከምዝተፈተሐ ኣዛዚ ፖሊስ እታ ከተማ ኮማንደር ክፍሌ ተካ ንቢቢሲ ተዛሪቡ እቲ ኣብዚ እዋን ዕድሚኡ ናብ 30 ዝጽጋዕ እቲ ውልቀሰብ ኣብ ከተማ ቦንጋ ተኻርዩ ዝነበርን ትሑት ዝበሃል መነባብሮ ዘለዎን ምዃኑ ዝፈልጥዎ ሰባት ይዛረቡ ሓደ መዓልቲ ንጎረባብቱ ኣቦይ ክመስል ደልየ ኢሉ ንጎረባብቱ ምስነገሮም ተሓጒሶም ዘዝዓቕሞም ብምሕጋዝ ድግስ ደጊሶም ኣብቲ መዓልቲ መርዓ ድማ ዳስ ተተኺሉ ሰቲ ተነስኒሱ ጎረቤትን ፈታውን ተኣኪቡ እንኳዕነይ ተዓለለ ደስ ኢሉኒሎ ኣነለ እናበሉ ወዓሉ ኩሉ ተሰናዲኡ ጋመኻያ እያነዶ ግደኻየ ክበሃል መርዓዊ ብ4 ኣወዳትን 2 ኣጓላትን ተዓጂቡ መርዓት ከምጽእ ኣብ ደጫ ወረዳ ናብ ዝርከብ ሻፓ ዝበሃል ቀበሌ ኣምረሐ መርዓ ኣብ እዋን ቀይሕ ራዕዲ ብጌጋ ምስ ተመሳሳሊ ጾታ መርዓ ዝፈጸሙ ኢማም ብፌስቡክ ዝተፈጸመ መርዓ ናይ ሞት ምፍርራሕ ኣኸቲሉ ሻፓ ካብ እንዳወዲ ናይ 1 ሰዓት ናይ እግሪ መገዲ እዩ ሌጋ ሽቦ እናበሉ ድማ ኣብቲ ቦታ በጽሑ ኮይኑ ግና እቲ መርዓዊ ገለ ከምዝጠፈኦ ስቕ ኢሉ ነቲ ከባቢ ክዘሮ ጀመረ ብመገዲ ዝደኸሙ ኣዕሩኽቲ ኣበይ ድዩ ዳኣ? 